text: ইক্বামাহ্‌ () বা ইকামত হলো সামান্য পরিবর্তিত আযান, যা ফরয নামাজের জন্য দাঁড়িয়ে নিয়তের পূর্বে উচ্চারণ করতে হয়। পার্থক্য এই যে আযানের শেষভাগে "হাইয়া আলাল ফালাহ" দুই বার বলার পর "ক্বদ ক্বামাতিস সালাহ" বাক্যটি দুইবার বলতে হয়। ইক্বামাহ্‌ শেষে নিয়ত করতঃ "আল্লাহু আকবার" বলে নামাজ শুরু করতে হয়।
  
  আলী ইবনু আবদুল্লাহ‌  .. আনাস  থেকে বর্ণিত, তিনি বলেন, বিলাল -কে আযানের বাক্যগুলো দু’ দু’বার এবং ইকামতের শব্দগুলো বেজোড় বলার নির্দেশ দেওয়া হল। ইসমায়ীল  বলেন, আমি এ হাদীস আইয়্যূবের নিকট বর্ণনা করলে তিনি বলেন, তবে ‘কাদ্‌কামাতিস্‌ সালাত’ ব্যতীত। {সহীহ বুখারী (ইফাঃ)অধ্যায়ঃ ১০/ আযান (كتاب الأذان)  হাদিস নাম্বার: ৫৮০}
  
  সুলাইমান ইব্‌ন হারব্‌  ... আনাস  থেকে বর্ণিত, তিনি বলেন, বিলাল  কে আযানের শব্দ দু’বার এবং قد قامت الصلاة ব্যতীত ইকামাতের শব্দগুলো বেজোড় করে বলার নির্দেশ দেওয়া হয়েছিল। { সহীহ বুখারী (ইফাঃ) অধ্যায়ঃ ১০/ আযান (كتاب الأذان) হাদিস নাম্বার: ৫৭৮ }
  
  আনাস ইবনু মালিক  থেকে বর্ণিত। তিনি বলেন, সাহাবীগণ সালাতের ওয়াক্তের সংকেতবাহী কোন পন্থা খুঁজছিলেন। তখন বিলাল  কে আযানের শব্দাবলী দুবার করে এবং ইকামতের শব্দাবলী একবার করে বলার নির্দেশ দেয়া হয়। { সুনানে ইবনে মাজাহ , অধ্যায়ঃ ৩/ আযান ও তার সুন্নাত , হাদিস নাম্বার:৭২৯ }
  
  ইক্বামাতের বাণী
  
  মহিলাদের নামাজে ইক্বামাত 
  মহিলাদের নামাজে আযান এবং ইক্বামাতের আদেশ নাই। মহিলারা জামাতে নামাজ আদায় করলেও আযান এবং ইক্বামাত বলতে হবে না। নামাজের প্রাক্কালে ইক্বামাত বলা মহিলাদের জন্য মাকরূহ।
  
  বিষয়শ্রেণী:নামাজ
  বিষয়শ্রেণী:নামাজের পরিভাষা
title: ইক্বামাহ্‌